चंडीगढ़. आपको हैरानी हो रही होगी, न कहीं बारिश हो रही, न आसमान में बादल का कोई टुकड़ा। फिर भी जून का पहला ही दिन तपती चुभती गर्मी से सुकून लेकर आया। शनिवार को न सिर्फ लोगों को दिनभर ठंडी हवाओं ने गर्मी से राहत दी, बल्कि तापमान में भी सीधे पांच डिग्री की गिरावट के साथ 36 डिग्री सेल्सियस रह गया।
मौसम विज्ञानी भी मौसम के इस मिजाज को दुर्लभ ही मानते हैं, जबकि बिना बारिश तापमान इतना गिर जाए। मौसम विज्ञानियों की भाषा में मानें साउथ ईस्टरली विंड्स चलने से पारे में कमी आई है। असल में मौसम में यह बदलाव पूर्व की ओर से चलने वाली हवाओं के चलने से हुआ। मौसम विभाग का दावा है कि मौसम का यह रुख अगले 48 घंटे तक ऐसा ही बना रहेगा।
यानी वीकएंड सुहावना निकलेगा। शनिवार को शहर का अधिकतम तापमान 36 डिग्री दर्ज किया गया। जबकि शुक्रवार रात का न्यूनतम तापमान 28.2 रहा। हालांकि यह पहली बार नहीं 2011 में भी 2 जून को बारिश से अधिकतम तापमान 30 डिग्री तक गिरा था। लेकिन इस बार पुरवा हवाओं ने मौसम का रुख बदल दिया। शनिवार को दिनभर भर ठंडी हवाएं चलने से लोगों को राहत मिली। वीकएंड का दिन होने की वजह से लोग कई दिनों बाद अपने घरों से बाहर घूमने निकले।
24 मई को एयरपोर्ट स्थित ऑब्जर्वेटरी में शहर का अधिकतम तापमान 46.3 डिग्री दर्ज किया गया था। जो चंडीगढ़ के इतिहास का दूसरा सबसे गर्म दिन था। इससे पहले 28 मई 1988 को 46.3 डिग्री दर्ज किया गया था। उसके बाद 26 मई के बाद वेस्टर्न डिस्टरबेंस के बाद पारा गिरता चला गया।
आज कैसा रहेगा मौसम
मौसम विभाग के अनुसार रविवार को आसमान साफ रहेगा। पूर्वा हवाओं का दौर जारी रहेगा। दिन का अधिकतम तापमान 38 डिग्री तक रहने की संभावना है। साथ रात का न्यूनतम तापमान 28 डिग्री रहने की उम्मीद है। मौसम विभाग के डायरेक्टर सुरेंद्र पाल के अनुसार अगले 48 घंटे पारा 38 से 39 डिग्री के बीच ही रहेगा। साथ जून का पहले सप्ताह में ज्यादा गर्मी के आसार नहीं है।
कैसे रहे 12 दिन
20 मई 42.90 डिग्री सेल्सियस
21 मई 42.56 डिग्री सेल्सियस
22 मई 43.56 डिग्री सेल्सियस
23 मई 43.80 डिग्री सेल्सियस
24 मई 43.00 डिग्री सेल्सियस
25 मई 42.56 डिग्री सेल्सियस
26 मई 42.8 डिग्री सेल्सियस
27 मई 39.2 डिग्री सेल्सियस
28 मई 41.56 डिग्री सेल्सियस
29 मई 41.7 डिग्री सेल्सियस
30 मई 38.3 डिग्री सेल्सियस
31 मई 40.3 डिग्री सेल्सियस
01 जून 36.0 डिग्री सेल्सियस
hin_Deva hin_Deva hin_Deva awa_Deva hin_Deva hin_Deva hin_Deva mai_Deva mai_Deva mai_Deva mai_Deva mai_Deva mai_Deva mai_Deva mai_Deva mai_Deva mai_Deva mai_Deva mai_Deva bho_Deva